stanford-oval/wikipedia huggingface dataset:
Gilles Quénéhervé

| Mitalit> Maa:   Ranska.Miesten pikajuoksu. Olympialaiset  | Mitalit> Maa:   Ranska.Miesten pikajuoksu. Olympialaiset  | Mitalit> Maa:   Ranska.Miesten pikajuoksu. Olympialaiset  | Maa:   Ranska> Miesten pikajuoksu. |
| --- | --- | --- | --- |
|  Pronssia | Soul 1988 | 4×100 metriä |  |
| MM-kilpailut  | MM-kilpailut  | MM-kilpailut  |  |
|  Hopeaa | Rooma 1987 | 200 metriä |  |
Gilles Quénéhervé (s. 17. toukokuuta 1966 Pariisi) on entinen ranskalainen pikajuoksija ja olympiamitalisti. Hänen päämatkansa oli 200 metrin juoksu.
Quénéhervé kilpaili 20-vuotiaana Stuttgartin EM-kilpailuissa 1986. Hän juoksi toisen osuuden 4 × 100 metrin viestijuoksussa, jossa Ranskan joukkue sijoittui neljänneksi ajalla 38,86 s. Rooman MM-kilpailuissa 1987 hän saavutti 200 metrillä hopeaa ennätysajallaan 20,16 s, joka oli Ranskan ennätys vuoteen 2011 saakka jolloin Christophe Lemaitre juoksi 19,80. Kilpailun voittanut yhdysvaltalainen Calvin Smith sai saman loppuajan. Viestijuoksuun Ranska ei Rooman kisoissa osallistunut.
Soulin 1988 olympialaisissa Quénéhervé sijoittui 200 metrillä kuudenneksi ajalla 20,40 s. Viestissä hän juoksi kolmannen osuuden ja saavutti pronssia Ranskan joukkueen tullessa maaliin ajassa 38,40 s. Viimeisen kerran Quénéhervé kilpaili arvokisoissa Ateenan MM-kilpailuissa 1997, jolloin Ranskan viestijoukkue hylättiin loppukilpailussa.
Ranskan mestaruuden Quénéhervé voitti 200 metrin juoksussa ulkoradoilla vuonna 1989 ja sisäradoilla vuonna 1990. Hänen henkilökohtainen ennätyksensä 100 metrin juoksussa on 10,17 s vuodelta 1994.
Aiheesta muualla

Gilles Quénéhervé Kansainvälinen yleisurheiluliitto. (englanniksi)
| --- | --- |
Auktoriteettitunnisteet: Henkilöt :  World Athletics  Tilastopaja 🔒
Nicole Pierotti

Nicole Pierotti (s. 4. helmikuuta 1941 Fès, Marokko) on entinen ranskalainen yleisurheilija, jonka päälaji oli kiekonheitto.
Pierotti voitti Ranskan mestaruuden kiekonheitossa vuosina 1971 ja 1972. Hän paransi maansa ennätystä kahdesti: toukokuussa 1972 hän vei ennätyksen Claudie Cuvelieriltä tuloksellaan 50,88 m ja kaksi kuukautta myöhemmin hän paransi ennätyksen tulokseen 51,66 m.
Henkilökohtaiset ennätykset

Kiekonheitto: 51,66 m (1972)
Keihäänheitto: 37,54 m (1969)
Kuulantyöntö: 12,07 m (1968)
Florence Picaut

Florence Réchal (o.s. Picaut, s. 25. lokakuuta 1952 Pariisi, Ranska) on entinen ranskalainen yleisurheilija, jonka päälaji oli viisi- ja myöhemmin seitsenottelu.
Florence Picaut sijoittui Helsingin EM-kilpailuissa 1971 viisiottelussa 17:nneksi tuloksella 4 541 pistettä sekä karsiutui korkeushypyssä tuloksella 165 cm. Rooman EM-kilpailuissa 1974 hän jätti viisiottelun kesken neljän lajin jälkeen ja sijoittui 15:nneksi 3 375 pisteellä. Prahan EM-kilpailuissa 1978 hän sijoittui viisiottelussa kahdeksanneksi Ranskan ennätyksellä 4 307 pistettä. Moskovan 1980 olympialaisissa hän jäi samana kesänä tekemästään uudesta Ranskan ennätyksestä 39 pistettä ja sijoittui yhdeksänneksi 4 424 pisteellä. Ateenan EM-kilpailuissa 1982 hän sijoittui seitsenottelussa 14:nneksi 5 897 pisteellä, joka oli kaksi pistettä heikompi kuin hänen 1,5 kuukautta aiemmin tekemänsä Ranskan ennätys. Helsingin MM-kilpailuissa 1983 hän oli seitsenottelussa viidestoista 5 766 pisteellä ja Los Angelesin 1984 olympialaisissa kolmastoista 5 914 pisteellä.
Picaut voitti Ranskan mestaruuden viisiottelussa vuosina 1974, 1978 ja 1979, seitsenottelussa vuosina 1980–1983, korkeushypyssä vuonna 1978, pituushypyssä vuonna 1980 sekä sisäradoilla 60 metrin aitajuoksussa vuonna 1974. Hän paransi Ranskan ennätystä sekä viisiottelussa että seitsenottelussa neljä kertaa vuosina 1978–1982. Hänen viisiotteluennätystään 4 463 pistettä ei rikottu, koska laji vaihtui vuoden 1980 jälkeen seitsenotteluksi. Hänen heinäkuussa 1982 tekemänsä seitsenotteluennätyksen 5 899 pistettä ylitti Chantal Beaugeant toukokuussa 1984.
Henkilökohtaiset ennätykset

200 metrin juoksu: 25,09 s (1984)
60 metrin aitajuoksu (hallissa): 8,41 s (1984)
80 metrin aitajuoksu: 11,8 s (1968)
100 metrin aitajuoksu: 13,40 s (1980)
Korkeushyppy: 184 cm (1980)
Pituushyppy: 616 cm (1984)
Kuulantyöntö: 14,06 m (1984)
Keihäänheitto: 45,58 m
Viisiottelu: 4 463 p (1980)
Seitsenottelu: 5 899 p (1982)
Ricardo Quaresma

| 0 | 1 | 2 | 3 |
| --- | --- | --- | --- |
 Ricardo Quaresma vuonna 2017.
Henkilötiedot
Koko nimi: Ricardo Andrade Quaresma Bernardo
Syntymäaika: 26. syyskuuta 1983 (ikä 41)
Syntymäpaikka: Lissabon, Portugali
Pelipaikka: oikea laitalinkki
Pituus: 175 cm
Seura
Seura: Beşiktaş
Pelinumero: 7
Junioriseurat
1997–2001: Sporting CP
Seurat
| Vuodet | Seura | O | (M) |
| 2000–2003 | Sporting CP B | 15 | (0) |
| 2001–2003 | Sporting CP | 59 | (8) |
| 2003–2004 | Barcelona | 22 | (1) |
| 2004–2008 | Porto | 114 | (24) |
| 2008–2010 | Internazionale | 24 | (1) |
| 2009 | → Chelsea (laina) | 4 | (0) |
| 2010–2012 | Beşiktaş | 46 | (8) |
| 2013 | Al-Ahli | 10 | (2) |
| 2014–2015 | Porto | 42 | (10) |
| 2015– | Beşiktaş | 55 | (6) |
| Yhteensä | Yhteensä | 390 | (59) |
Maajoukkue
|  | Portugali U17 | 5 | (2) |
|  | Portugali U19 | 4 | (0) |
| 2002–2006 | Portugali U21 | 22 | (7) |
| 2003– | Portugali | 80 | (10) |
 Seurajoukkueuran tilastot kattavat vain kansalliset sarjat, päivitetty 8. toukokuuta 2018.  Maajoukkueuran tilastot päivitetty 28. lokakuuta 2018.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Kultaa | Ranska 2016 |  |  |
|  Pronssia | Ukraina/Puola 2012 |  |  |
| Maanosaliittojen cup  | Maanosaliittojen cup  | Maanosaliittojen cup  |  |
|  Pronssia | Venäjä 2017 |  |  |
Ricardo Andrade Quaresma Bernardo (s. 26. syyskuuta 1983 Lissabon) on portugalilainen jalkapalloilija, joka edustaa turkkilaista Beşiktaşia. Quaresman pelipaikka on oikea laitalinkki. Etniseltä taustaltaan hän on romani.
Seurajoukkueura

Quaresma aloitti ammattilaisuransa vuonna 2001 lissabonilaisen Sportingin riveissä. Vuonna 2003 espanjalainen suurseura Barcelona osti hänet kuuden miljoonan euron siirtosummalla. Quaresma ei kuitenkaan onnistunut tekemään läpimurtoa katalonialaisseurassa ja jo seuraavana vuonna hän palasi takaisin kotimaahansa, Porton riveihin. Vuonna 2008 Quaresma siirtyi italialaiseen Interiin. Sieltä hänet lainattiin englantilaiseen Chelseaan kevätkaudeksi 2009.
Quaresma siirtyi turkkilaiseen Beşiktaşiin 7,3 miljoonan euron siirtosummalla kesällä 2010. Tammikuussa 2013 hän siirtyi vapaalla siirrolla Yhdistyneiden arabiemiirikuntien sarjassa pelaavaan Al-Ahliin. Vuotta myöhemmin hän palasi ilmaissiirrolla Portoon. Kesällä 2015 hän siirtyi toistamiseen Beşiktaşiin, siirtosummana oli 1,2 miljoonaa euroa.
Maajoukkueura

Portugalin A-maajoukkueessa Quaresma teki ensiesiintymisensä 10. kesäkuuta 2003 ystävyysottelussa Boliviaa vastaan. Hän kuului joukkueen kokoonpanoon vuosien 2008, 2012 ja 2016 EM-kilpailuissa. Vuoden 2008 turnauksessa Quaresma pelasi kaksi ottelua, mutta vuoden 2012 kisoissa ei päässyt kentälle. Hän pelasi kaikissa seitsemässä ottelussa Portugalin voittaessa Euroopan-mestaruuden 2016. Hän teki voittomaalin neljännesvälieräottelussa Kroatiaa vastaan.
Pelityyli

Quaresma on hyvin samantyylinen pelaaja kuin samaan aikaan Sportingissa pinnalle noussut maanmiehensä Cristiano Ronaldo. Quaresman vahvimpia ominaisuuksia ovat juoksunopeus ja tekniikka. Hänet tunnetaan erityisesti kierteisistä ulkosyrjäpotkuistaan eli tempuista nimeltä trivela.lähde?
Saavutukset

| --- | --- |
 Sporting CP: Primeira Liga: 2001–2002  Portugalin cup: 2001–2002  Supertaça Cândido de Oliveira: 2002 Porto: Intercontinental Cup: 2004  Primeira Liga (3): 2005–2006, 2006–2007, 2007–2008  Portugalin cup: 2005–2006  Supertaça Cândido de Oliveira (2): 2004, 2006 :  Internazionale: Mestarien liiga: 2009–2010  Serie A: 2009–2010  Italian cup: 2009–2010 Chelsea: FA Cup: 2008–2009 Beşiktaş: Turkin Superliiga: 2015–2016, 2016–2017  Turkin cup: 2010–2011 Al-Ahli: UAE President's Cup: 2012–2013 
Portugali:
Jalkapallon Euroopan-mestaruuskilpailut: 2016
Jalkapallon alle 17-vuotiaiden Euroopan-mestaruuskilpailut: 2000
Aiheesta muualla

Kuvia tai muita tiedostoja aiheesta Ricardo Quaresma Wikimedia Commonsissa
Portugalin joukkue – Jalkapallon EM-kilpailut 2008
1 Ricardo |
2 Ferreira |
3 Alves |
4 Bosingwa |
5 Meira |
6 Meireles |
7 Ronaldo |
8 Petit |
9 Almeida |
10 Moutinho |
11 Simão |
12 Nuno |
13 Miguel |
14 Ribeiro |
15 Pepe |
16 Carvalho |
17 Quaresma |
18 Veloso |
19 Nani |
20 Deco |
21 Nuno Gomes |
22 Patrício |
23 Postiga |
Valmentaja Scolari
Portugalin joukkue – Jalkapallon EM-kilpailut 2012
1 Eduardo |
2 Alves |
3 Pepe |
4 Veloso |
5 Coentrão |
6 Custódio |
7 Ronaldo |
8 Moutinho |
9 Almeida |
10 Quaresma |
11 Oliveira |
12 Patrício |
13 Costa |
14 Rolando |
15 Rúben Micael |
16 Meireles |
17 Nani |
18 Varela |
19 Lopes |
20 Viana |
21 Pereira |
22 Beto |
23 Postiga |
Valmentaja Bento
Portugalin joukkue – Jalkapallon EM-kilpailut 2016
1 Patrício |
2 Alves |
3 Pepe |
4 Fonte |
5 Guerreiro |
6 R. Carvalho |
7 Ronaldo |
8 Moutinho |
9 Éder |
10 João Mário |
11 Vieirinha |
12 Lopes |
13 Danilo |
14 W. Carvalho |
15 Gomes |
16 Sanches |
17 Nani |
18 R. Silva |
19 Eliseu |
20 Quaresma |
21 Cédric |
22 Eduardo |
23 A. Silva |
Valmentaja Santos
Portugalin joukkue – Maanosaliittojen cup 2017
1 Patrício |
2 Alves |
3 Pepe |
4 Neto |
5 Guerreiro |
6 Fonte |
7 Ronaldo |
8 Moutinho |
9 André Silva |
10 B. Silva |
11 Semedo |
12 Sá |
13 Danilo |
14 Carvalho |
15 Gomes |
16 Pizzi |
17 Nani |
18 Martins |
19 Eliseu |
20 Quaresma |
21 Cédric |
22 Beto |
23 Adrien Silva |
Valmentaja Santos
Portugalin joukkue – Jalkapallon MM-kilpailut 2018
1 Patrício |
2 Alves |
3 Pepe |
4 M. Fernandes |
5 Guerreiro |
6 Fonte |
7 Ronaldo |
8 Moutinho |
9 André Silva |
10 João Mário |
11 B. Silva |
12 Lopes |
13 Dias |
14 Carvalho |
15 Ricardo |
16 B. Fernandes |
17 Guedes |
18 Martins |
19 Mário Rui |
20 Quaresma |
21 Cédric |
22 Beto |
23 Adrien Silva |
Valmentaja Santos
Marguerite Perrou

Marguerite Gaspard (o.s. Perrou, 21. lokakuuta 1916 Bordeaux – 5. helmikuuta 2013 Arcachon) oli ranskalainen pikajuoksija.
Marguerite Perrou edusti Ranskaa Berliinin 1936 olympialaisissa. Hän karsiutui 100 metrin juoksun alkuerissä. Elokuussa 1937 hän teki 200 metrin juoksussa Ranskan ennätyksen 25,8 s, joka säilyi voimassa yhdeksän vuotta. Hän voitti Ranskan mestaruuden 100 metrin juoksussa vuosina 1936–1937 ja 200 metrin juoksussa vuosina 1934–1939. Hän edusti AL Paris -seuraa.
Henkilökohtaiset ennätykset

100 metriä: 12,6 (1936)
200 metriä: 25,8 (1937)
Isabelle Guillot

Isabelle Guillot (s. 25. lokakuuta 1961 Caen, Calvados, Ranska) on ranskalainen kestävyysjuoksija, joka on menestynyt varsinkin vuorijuoksussa.
Guillot sijoittui Helsingin EM-kilpailuissa 1994 maratonilla 18:nneksi ajalla 2.40.20. Hänen ennätyksensä maratonilla on 2.36.16 vuodelta 1993. Ranskan mestaruuden maratonilla hän voitti vuonna 1997.
Guillot voitti kultaa vuorijuoksun MM-kilpailuissa vuosina 1993 ja 1997 sekä MM-kilpailuja edeltäneessä maailmancupissa vuosina 1989 ja 1991. Vuorijuoksun MM-hopeaa hän saavutti vuosina 1994, 1995 ja 1996, MM-pronssia vuonna 2006, maailmancupin pronssia vuonna 1988 sekä Euroopan mestaruuden vuonna 1996. Ranskan mestaruuden vuorijuoksussa hän voitti vuosina 1989–1997, 1999 ja 2004–2007.
Guillot on pituudeltaan 155-senttinen ja painaa 46 kiloa.
Serge Grisoni

Serge Grisoni (23. lokakuuta 1925 Golfe-Juan, Alpes-Maritimes, Ranska – 2. huhtikuuta 2017) oli ranskalainen kiekonheittäjä.
Grisoni edusti maataan kaksissa arvokisoissa. Brysselin EM-kilpailuissa 1950 hän karsiutui tuloksella 41,26 m. Tukholman EM-kilpailuissa 1958 hän heitti karsinnassa tuloksen 48,24 m ja selviytyi loppukilpailuun, jossa hän sijoittui 16:nneksi tuloksella 47,13 m.
Grisoni voitti Ranskan mestaruuden vuosina 1950, 1957 ja 1958. Elokuussa 1958 hän heitti maansa ennätyksen 51,59 m. Edellinen ennätys oli Paul Winterin nimissä vuodelta 1932.
Raphaël Piolanti

Raphaël Piolanti (s. 14. marraskuuta 1967 Metz, Moselle, Ranska) on ranskalainen moukarinheittäjä.
Piolanti edusti maataan arvokilpailuissa kahdeksan kertaa ja sijoittui viidesti loppukilpailussa sijoille 8–11. Splitin EM-kilpailuissa 1990 hän karsiutui tuloksella 72,50 m. Tokion MM-kilpailuissa 1991 hän sijoittui kahdeksanneksi tuloksella 73,64 m. Barcelonan 1992 olympialaisissa hän karsiutui tuloksella 73,22 m. Stuttgartin MM-kilpailuissa 1993 hän oli kymmenes tuloksella 75,88 m, Göteborgin MM-kilpailuissa 1995 yhdeksäs tuloksella 75,96 m ja Atlantan 1996 olympialaisissa yhdestoista tuloksella 75,24 m. Atlantan kisojen karsinnassa hän teki uransa parhaan arvokisaheiton, pituudeltaan 76,44 m. Ateenan MM-kilpailuissa 1997 Piolanti sijoittui 11:nneksi tuloksella 74,08 m. Sevillan MM-kilpailuissa 1999 hän karsiutui tuloksella 74,23 m,
Piolanti voitti moukarinheitossa Ranskan mestaruuden vuosina 1990–1993, 1996–1997 sekä 1999. Hän teki syyskuussa 1992 Ranskan ennätyksen 79,68 m, joka jäi hänen uransa pisimmäksi heitoksi. Ennätyksen hän menetti Christophe Épallelle toukokuussa 1993.
Urheilu-uransa jälkeen Piolanti toimi valmentajana. Hän sai vuonna 2018 elinikäisen urheilun toimintakiellon dopingaineiden hallussapidosta ja välittämisestä.
Aiheesta muualla

Raphaël Piolanti Kansainvälinen yleisurheiluliitto. (englanniksi)
| --- | --- |
Auktoriteettitunnisteet: Henkilöt :  World Athletics
Pierre Quinon

| Mitalit | Mitalit | Mitalit |  |
| --- | --- | --- | --- |
|  Pierre Quinon |  Pierre Quinon |  Pierre Quinon |  |
Maa:   Ranska
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | seiväshyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Göteborg 1984 | seiväshyppy |  |
Pierre Quinon (20. helmikuuta 1962 Lyon – 17. elokuuta 2011) oli ranskalainen seiväshyppääjä. Hän hyppäsi 28. elokuuta 1983 Kölnissä maailmanennätykseksi 582 cm, minkä jälkeen hän nostatti riman ensimmäisenä seiväshyppääjänä kilpailussa korkeuteen 600 cm onnistumatta kuitenkaan ylittämään sitä. Quinonin maailmanennätys oli voimassa vain neljä päivää, kunnes Thierry Vigneron paransi lukemiin 583.
Los Angelesin 1984 kesäolympialaisissa Quinon voitti kultamitalin tuloksella 575 cm. Aiemmin samana vuonna hän sai hopeaa sisäratojen EM-kisoissa samalla tuloksella. Ulkoradoilla hän sijoittui Ateenan EM-kilpailuissa 1982 sijalle 12 tuloksella 535 cm ja jäi Helsingin MM-kilpailuissa 1983 ilman tulosta.
Ranskan mestaruuden 180-senttinen ja 73-kiloinen Quinon voitti vuosina 1982, 1983 ja 1984. Hänen ennätyksensä on 590 cm, jonka hän hyppäsi vuonna 1985. Hän lopetti kilpauransa 1992 ja siirtyi ravintolabisnekseen.
Quinon teki itsemurhan 49-vuotiaana vuonna 2011.
Aiheesta muualla

Pierre Quinon Kansainvälinen yleisurheiluliitto. (englanniksi)
Miesten seiväshypyn olympiavoittajat
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data 
Henkilöt:  World Athletics  Tilastopaja 🔒
Claude Piquemal

| Mitalit | Mitalit | Mitalit |  |
| --- | --- | --- | --- |
|  Claude Piquemal (vasemmalla) ja Jocelyn Delecour (keskellä) |  Claude Piquemal (vasemmalla) ja Jocelyn Delecour (keskellä) |  Claude Piquemal (vasemmalla) ja Jocelyn Delecour (keskellä) |  |
Maa:   Ranska
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Tokio 1964 | 4×100 metriä |  |
|  Pronssia | México 1968 | 4×100 metriä |  |
| EM-kilpailut  | EM-kilpailut  | EM-kilpailut  |  |
|  Kultaa | Belgrad 1962 | 100 metriä |  |
|  Kultaa | Budapest 1966 | 4×100 metriä |  |
|  Pronssia | Budapest 1966 | 100 metriä |  |
Claude Piquemal (s. 13. maaliskuuta 1939 Siguer, Ariège, Ranska) on entinen ranskalainen pikajuoksija. Hän oli 1960-luvulla lajissaan Euroopan parhaita.
Piquemal karsiutui 100 metrin juoksun puolivälierissä Rooman olympialaisissa 1960. Hän osallistui myös 4 × 100 metrin viestijuoksuun, jossa Ranskan joukkue hylättiin alkuerissä. Belgradin EM-kilpailuissa 1962 hän voitti kultaa 100 metrin juoksussa ajalla 10,4 s. Tasaisessa juoksussa viisi ensimmäistä saivat saman ajan. Piquemal juoksi myös Ranskan pikaviestijoukkueessa, joka sijoittui neljänneksi. Tokion olympialaisissa 1964 hän juoksi kolmannen osuuden pikaviestijoukkueessa, joka sijoittui pronssille maailmanennätyksen juosseen Yhdysvaltain ja Puolan jälkeen ajalla 39,3 s. Henkilökohtaisella 100 metrin matkalla hän karsiutui välierissä.
Budapestin EM-kilpailuissa 1966 Piquemal sijoittui 100 metrillä pronssille ajalla 10,5 s. Muut mitalistit saivat saman loppuajan. Viestissä Ranskan joukkue voitti kultaa loppuajan ollessa 39,4 s. Méxicon olympialaisissa 1968 pikaviestijoukkue uusi pronssimitalinsa. Yhdysvallat juoksi jälleen maailmanennätyksen ja Ranskakin alitti entisen ennätyksen ajallaan 38,4 s.
Piquemal voitti Ranskan mestaruuden 100 metrin juoksussa vuosina 1960 ja 1963. Kesäkuussa 1965 hän juoksi Pariisissa 200 metrin juoksun Ranskan ennätyksen 20,5 s. Hän juoksi 4 × 100 metrin viestijuoksussa useita Ranskan ennätyksiä, joista viisi oli myös Euroopan ennätyksiä.
Henkilökohtaiset ennätykset

50 metriä (hallissa): 5,5 s (1963)
60 metriä (hallissa): 6,6 s (1962)
100 metriä: 10,3 s (1961), sähköajanotolla 10,33 s (1965)
200 metriä: 20,5 s (1965), sähköajanotolla 21,02 s (1963)
Liliane Gaschet

| Mitalit> Maa:   Ranska.Naisten yleisurheilu.EM-kilpailut  | Mitalit> Maa:   Ranska.Naisten yleisurheilu.EM-kilpailut  | Mitalit> Maa:   Ranska.Naisten yleisurheilu.EM-kilpailut  | Maa:   Ranska> Naisten yleisurheilu. |
| --- | --- | --- | --- |
|  Pronssia | Ateena 1982 | 4×100 metriä |  |
Liliane Gaschet (s. 16. maaliskuuta 1962 Fort-de-France, Martinique) on entinen ranskalainen pikajuoksija. Hän edusti Ranskaa kolmissa arvokisoissa vuosina 1982–1984.
Gaschet sijoittui Ateenan EM-kilpailuissa 1982 seitsemänneksi 200 metrin juoksussa ajalla 22,97 s ja saavutti 4 × 100 metrin viestijuoksussa pronssia ajalla 42,69 s. Helsingin MM-kilpailuissa 1983 hän karsiutui 200 metrin välierissä ajalla 23,37 s ja sijoittui pikaviestissä seitsemänneksi ajalla 43,40 s. Los Angelesin 1984 olympialaisissa hän karsiutui 100 metrin välierissä ajalla 11,68 s (alkuerissä hän juoksi ajan 11,42 s) sekä sijoittui 200 metrillä kahdeksanneksi ajalla 22,86 s (välierissä hän juoksi uransa parhaan ajan 22,73 s) ja 4 × 100 metrin viestissä neljänneksi ajalla 43,15 s.
Liliane Gaschet voitti Ranskan mestaruuden 200 metrin juoksussa sisäradoilla vuonna 1983 ja ulkoradoilla vuonna 1984. Hän paransi Ranskan ennätystä 4 × 100 metrillä kerran ja 4 × 200 metrillä kahdesti.
Henkilökohtaiset ennätykset

60 metriä (hallissa): 7,39 (1984)
100 metriä: 11,31 (1984)
200 metriä: 22,73 (1984)
400 metriä: 55,24 (1982)
Simone Peirone

Simone Peirone (o.s. Ruas, 10. kesäkuuta 1919 – 14. tammikuuta 2001) oli ranskalainen yleisurheilija, jonka päälaji oli korkeushyppy.
Peirone sijoittui Lontoon 1948 olympialaisten korkeushypyssä yhdeksänneksi tuloksella 150 cm. Brysselin EM-kilpailuissa 1950 hän sijoittui seitsemänneksi tuloksella 150 cm ja Bernin EM-kilpailuissa 1954 sijalle 12 tuloksella 155 cm. Hän voitti Ranskan mestaruuden korkeushypyssä vuosina 1951–1952 sekä 1954–1956.
Henkilökohtaiset ennätykset

Korkeushyppy: 161 cm (1956)
Kuulantyöntö: 11,90 m (1956)
Kiekonheitto: 41,65 m (1956)
Jean Galfione

| Mitalit | Mitalit | Mitalit |  |
| --- | --- | --- | --- |
|  Jean Galfione |  Jean Galfione |  Jean Galfione |  |
Maa:   Ranska
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | seiväshyppy |  |
| MM-kilpailut  | MM-kilpailut  | MM-kilpailut  |  |
|  Pronssia | Göteborg 1995 | seiväshyppy |  |
| EM-kilpailut  | EM-kilpailut  | EM-kilpailut  |  |
|  Pronssia | Helsinki 1994 | seiväshyppy |  |
|  Pronssia | Budapest 1998 | seiväshyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Maebashi 1999 | seiväshyppy |  |
|  Pronssia | Toronto 1993 | seiväshyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Pariisi 1994 | seiväshyppy |  |
Jean Galfione (s. 9. kesäkuuta 1971 Pariisi) on ranskalainen seiväshyppääjä. Hän voitti olympiakultaa seiväshypyssä Atlantan olympialaisissa 1996. Lisäksi hän voitti pronssia Göteborgin MM-kilpailuissa 1995. Hänen ennätyksensä on tasan kuusi metriä, jonka hän hyppäsi Maebashin sisäratojen MM-kilpailuissa 1999.
Aiheesta muualla

Jean Galfione Kansainvälinen yleisurheiluliitto. (englanniksi)
Miesten seiväshypyn olympiavoittajat
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data 
Henkilöt:  World Athletics  Tilastopaja 🔒 
Muut:  IdRef
Sydänmailla (kanadalainen televisiosarja)

| Sydänmailla> Heartland |
| --- | --- |

Tyyli:  draama, perhesarja
Kestoaika:  44 min
Luoja(t):  Lauren Brooke
Pääosissa:   Amber Marshall  Michelle Morgan  Chris Potter  Shaun Johnson  Graham Wardle  Gabriel Hogan  Jessica Steen  Jessica Amlee  Alisha Newton  Kerry James  Nathaniel Arcand 
Alkuperämaa:  Kanada
Alkuperäiskieli:  englanti
Verkko:   CBC  Yle TV2
Esitetty:  14. lokakuuta 2007 –
Tuotantokausia:  18
Jaksoja:  269
Aiheesta muualla
Virallinen sivusto
IMDb 
Sydänmailla (engl. Heartland) on kanadalainen draamasarja, jota on esitetty vuodesta 2007 alkaen.
Perhesarja kertoo Heartland-hevostilan elämästä kuvitteellisessa Hudsonin kaupungissa Albertassa Kalliovuorilla. Sarjassa seurataan kahden sisaren Amyn ja Loun ja heidän isoisänsä Jackin elämää Flemingien sukutilalla. Asioita käsitellään rakkauden, menetyksen, ystävyyden, petoksen, avioliiton ja lasten kautta. Sarja perustuu Lauren Brooken Hevoshoitolan sisarukset -kirjoihin.
Sarja on Kanadan historian pisin yksituntinen draamasarja. Sarja on voittanut usemman kerran Kanadassa ohjaajakilpailun parhaasta perhesarjasta "Directors Guild of Canada Award". Yhtä jaksoa kohti on keskimäärin yli miljoona katsojaa ja sarjaa lähetetään yli sataan eri maahan.
Suomessa Yle TV2 alkoi esittää sarjaa 31. toukokuuta 2009. Yle oli näyttänyt sarjasta vain kaudet 1–7 vuoteen 2016 mennessä eikä tietojen perusteella aikonut esittää sarjaa enempää. Vuoden 2021 lopussa Yle ilmoitti, että julkaisee sarjan kaudet 8–11 Yle Areenassa 20. tammikuuta 2022. Kaudet 12–15 julkaistiin Yle Areenassa 28. maaliskuuta 2022.  Kausi 16 julkaistiin  13. maaliskuuta 2023 Yle Areenassa. Sarjan 17. kausi julkaistiin Yle Areenassa 24. tammikuuta 2024.
Näyttelijät

| 0 | 1 | 2 |
| --- | --- | --- |
|   Amber Marshall   | … |   Amy Fleming   |
|   Michelle Morgan   | … |   Lou Fleming   |
|   Chris Potter   | … |   Tim Fleming   |
|   Shaun Johnston   | … |   Jack Bartlett   |
|   Graham Wardle   | … |   Ty Borden   |
|   Kerry James   | … |   Caleb O’Dell   |
|   Cindy Busby   | … |   Ashley Stanton   |
|   Jessica Amlee   | … |   Mallory Wells   |
|   Greta Onieogou   | … |   Soraya Duval   |
|   Nathaniel Arcand   | … |   Scott Cardina   |
|   Jessica Steem   | … |   Lisa Stillman   |
|   Wanda Cannon   | … |   Val Stanton   |
|   Gabriel Hogan   | … |   Peter Morris   |
|  Alisha Newton  | … |  Georgie Fleming Morris  |
|  Jake Church  | … |  Jacob "Jake" Anderson  |
|  Kataem O’Connor  | … |  Adam Parker  |
|  Dempsey Bryk  | … |  Wyatt McMurtry  |
|  Jack Knight  | … |  Badger  |
|  Tatiana Maslany  | … |  Kit Bailey  |
|  Madison Cheeatow  | … |  Jade Virani  |
|  Lucian-River Mirage Chauhan  | … |  Luke Kashani  |
Aiheesta muualla

Juttuarkisto: Sydänmailla jälleen! Yle TV2. 2.2.2010. Viitattu 17.5.2021.
Juttuarkisto: Sydänmailla: Kuudes ja seitsemäs kausi tulossa Yle TV2. 21.2.2013. Viitattu 17.5.2021.